Štev.: 60309-1/2021/14

Datum: 30. 3. 2021

Spoštovani starši in učenci!

Vlada RS je dne 28. 3. 2021 zaradi zajezitve in obvladovanja nalezljive bolezni Covid-19 sprejela nov **Odlok o začasni prepovedi zbiranja ljudi v zavodih s področja vzgoje in izobraževanja ter v univerzah in visokošolskih zavodih**. Odlok velja **od 1. 4. 2021 do 11. 4. 2021**.

**Zato se v četrtek, 1. 4. 2021, zaradi prepovedi zbiranja ljudi začasno preneha izvajati vzgojno-izobraževalno delo v šoli. Pouk v tem času poteka na daljavo na že ustaljen način,** preko aplikacij MS Teams in ZOOM, v skladu z obstoječim urnikom. Ob morebitnih spremembah ali posebnostih vas bodo obveščali razredniki oz. učitelji posameznih predmetov sami.

V zvezi s ponovnim prehodom na pouk na daljavo, se bo danes, 30. 3. 2021, ob 14. uri sestal učiteljski zbor. O pomembnih sklepih in v zvezi s preverjanjem in ocenjevanjem znanja v tem obdobju, vas obvestim naknadno.

**Topel obrok za socialno ogrožene:** V tem času bo šola na ustaljen način zagotavljala topel obrok za učence **iz socialno ogroženih družin.** Starše teh otrok, ki bodo obrok prevzemali pred šolo v času kosila prosim, da čim prej izvedete **nujno prijavo** na elektronski naslov odjava.prehrane@guest.arnes.si ali na telefon **031 350 853**.

**Nujno varstvo:** V tem času šola organizira nujno varstvo za učence od 1. do 3. razreda **izključno za učence**, katerih oba starša ali eden od staršev, ki je samohranilec, sta zaposlena **v sektorjih kritične infrastrukture, določenih v 4. členu Zakona o kritični infrastrukturi** (Uradni list RS, št. 75/17), torej **v zavodih s področja vzgoje in izobraževanja, zavodih s področja socialne varnosti, v Slovenski vojski, Policiji in v poklicnih gasilskih enotah.** Odlok določa, da se zaposlitev staršev ugotavlja na podlagi potrdila delodajalca (drugi odstavek 2. člena), kar pomeni, da morajo starši (oba starša ali eden od staršev, ki je samohranilec) šoli na elektronski naslov o-spsiska.lj@guest.arnes.si ali fizično predložiti ustrezno potrdilo o zaposlitvi, posredovano s strani MIZŠ, katerega prilagam.

V želji, da vam bo ponovno uspelo usklajevati delo doma, se vam vnaprej zahvaljujem in vas lepo pozdravljam

Franci Hočevar, ravnatelj

**POTRDILO,**

**izdano za potrebe dokazovanja nujnega varstva na podlagi drugega odstavka 2. člena Odloka o začasni prepovedi zbiranja ljudi v zavodih s področja vzgoje in izobraževanja ter univerzah in samostojnih visokošolskih zavodih (Ur.l.RS, št. ….)**

Delodajalec:…………………………………………………………………………………………………………………………….

potrjujem, da je zaposleni ……………………………………………………………………………. (ime in priimek)

zaposlen v (ustrezno obkroži):

* sektorjih kritične infrastrukture (sektor energetike, sektor prometa, sektor prehrane, sektor preskrbe s pitno vodo, sektor zdravstva, sektor financ, sektor varovanja okolja, sektor informacijsko-komunikacijskih omrežij in sistemov (4. člen Zakona o kritični infrastrukturi; št. 75/17),
* zavodih s področja vzgoje in izobraževanja,
* zavodih s področja socialne varnosti,
* Slovenski vojski,
* Policiji,
* poklicnih gasilskih enotah

na delovnem mestu:…………………………………………………………………………………………………………………………

in zaradi obvezne prisotnosti na delovnem mestu potrebuje nujno varstvo za svojega otroka.

 ……………………………………………

 Podpis odgovorne osebe